To personbiler i meget alvorlig ulykke ved Lendum.

Tre børn mistede her tirsdag formiddag livet efter en alvorlig færdselsulykke ved Lendum. Klokken 11:45 skriver Ritzau, at ifølge Nordjyllands Politi er tre børn omkommet ved ulykken. Børnenes mor førte bilen, da hun i et venstresving overså en modkørende. Hun slap selv fra ulykken uden livstruende kvæstelser, men hendes tre børn på 3, 9 og 11 mistede livet. I bilen var også et spædbarn, der ifølge Nordjyllands Politis vagtchef fortsat er i live efter ulykken. Den modkørende slap fra ulykken uden alvorlige skader, men blev alligevel kørt til undersøgelse på sygehuset.